《赏梅三首 其二》
明代·唐锦

翠羽声沈月向昏，纸窗幽梦锁香魂。虬身染雾鳞犹湿，獭髓涂香玉未温。

忍冻欲偿诗客债，先春应识化工恩。深山自笑无人问，寂寂疏篱半掩门。

作者简介：松江府上海人，字士纲。弘治九年进士。正德间为兵科给事中，以不谒馈宦官谪判深州。刘瑾诛，累官江西学政。朱宸濠反，锦激励士民，捕守城内官杜茂等，驰请南赣巡抚王守仁入城，建首功。后坐事落职，寻事白，致仕归。卒年八十。